open-index/open-wikipedia-markdown huggingface dataset:
Stone Gossard

**Stone Gossard** (født 20. juli 1966) er en amerikansk musiker. Gossard er best kjent som gitarist i bandet Pearl Jam. 

Gossard spilte for en rekke garasjeband i Seattle, før han i 1984 var med på å starte bandet Green River sammen med blant andre skolekameraten Steve Turner. Green River blir regnet blant pionérene i grunge-musikken med sin støyete blanding av punk og metal. 

Green River ble oppløst i 1988. Gossard var deretter med på å starte Mother Love Bonesammen med de tidligere Green River-medlemmene Jeff Ament og Bruce Fairweather. Også Mother Love Bone hadde en kortvarig karriere. Bandet ble oppløst etter vokalist Andy Woods død i 1990. Senere samme år var Gossard med på å gjenopplive Pearl Jam, også denne gangen sammen med Jeff Ament.

I tillegg til Pearl Jam, har Gossard også gitt ut to singler med sitt sideprosjekt «Brad». Han har også dukket opp som gjest på andre artisters plater.

## Referanser


## Eksterne lenker
* 
* 
*
Jeff Ament

**Jeff Ament** (født 10. mars 1963) er en amerikansk musiker. Han er best kjent som bassist i Pearl Jam.

Ament begynte å spille bass som tenåring. I 1984 var han med på å danne Green River, et Stooges-inspirert garasjeband som ofte regnes for å være det første grunge-bandet. Green River rakk å gi ut to plater før bandet ble oppløst i 1988. Deretter startet Ament, sammen med de tidligere bandkameratene Stone Gossard og Bruce Fairweather opp Mother Love Bone &ndash; et band som spilte mer tradisjonell og melodisk rock enn forgjengeren Green River.

Mother Love Bone ble oppløst i 1990 da vokalist Andy Wood døde av en overdose. Senere samme år startet Ament, igjen sammen med Gossard Pearl Jam, som skulle vise seg å bli et av verdens største rockeband. 

I tillegg til jobben i Pearl Jam, har Ament også funnet tid til å gi ut to plater med et sideprosjekt kalt Three Fish.

## Eksterne lenker
* 
* 
*
Golem

**Golem** (hebraisk: ) er i jødisk mytologi og middelaldersk folketro et levende, menneskeliknende vesen laget av et dødt materiale, ofte leire. Golem betegner også et foster i Bibelens salme 139,16, en ukultivert person i Mishna, og en uformet masse i jødisk mystikk, kabbala.  Navnet kommer sannsynligvis fra ordet *gelem* som betyr «råmateriale». 

## Kunstig menneske i europeisk jødedom

De tidligste historiene om golemer kommer fra tidlig jødedom. De ble skapt av hellige mennesker som ville prøve å komme nærmest mulig Gud og oppnå noe av hans makt og klokskap. Dette innebar blant annet evnen og muligheten til å skape liv. Likevel ville vesnene en hellig person skapte, bare bli som en skygge sammenlignet med Guds skaperverk. En grunnleggende svakhet ved golemene var for eksempel at de ikke kunne snakke. Å ha en golem som tjener ble ansett som det sikreste tegnet på hellighet og klokskap, og opp gjennom middelalderen er det mange historier om golemer som tilhørte framtredende rabbier. 

Med tiden ble golemen tillagt flere egenskaper. I mange historier er golemen utstyrt med magiske eller religiøse innskrifter som holder den i live. Eksempler på dette er å skrive Guds navn i pannen eller på en leirtavle under golemens tunge, eller å skrive ordet *emet* («sannhet») i pannen. Ved å stryke ut første bokstav og slik endre *emet* til *met* («død») kunne man ødelegge eller deaktivere golemen.

### Golemen fra Praha
Særlig kjent er golemen fra Praha som ifølge folkelige anekdoter skal ha blitt skapt av Judah Loew ben Bezalel (1525-1609), en jødisk mystiker og ledende rabbiner i byen. Dette var et vesen formet av leire og gjort levende ved hjelp av mystiske krefter og esoterisk kunnskap slik Gud skapte Adam. Legenden, som først kom på trykk bortimot 200 år etter at Loew døde, hevder at han skapte golemen for forsvare jødene i Praha-gettoen fra antisemittiske angrep, særlig påstander om blodkrenkelser (påstanden om at jøder stjal kristne barn for å bruke barnas blod i ikke-kristne ritualer). Ifølge jødisk folkeminne skal golem ha vokst, blitt stadig mer voldelig, drept ikke-jøder og spredt frykt. En annen historie forteller om en golem som ble forelsket, men som ble et fryktelig uhyre da kjærligheten ble avvist. Varianter av denne fortellingen beskriver hvordan golemen til sist vendte seg mot sin skaper og også angrep jøder. 

## Golem i kunst og populærkultur
Det mest kjente eksemplet på bruk av skikkelsen innen litteraturen er boka *Golem* skrevet av Gustav Meyrink i 1914. Figuren er ellers behandlet i mange bøker, filmer og kunstverk, og har inspirert forestillinger og fortellinger om tilsvarende monstre skapt av mennesker. Av filmversjoner kan nevnes den tyske stumfilmen *[[Der Golem, wie er in die Welt kam]]* fra 1920. Det er en ekspresjonistisk skrekkfilm med regissøren og manusforfatteren  en Paul Wegener i tittelrollen.

## Referanser


## Se også
* Frankenstein, litterær fortelling om et kunstig menneske

## Eksterne lenker
* 
* Bakgrunn for legendene om golem (engelsk)
* Essayer om golem og jødisk identitet (engelsk)
Thorleif Dahls pris

**Thorleif Dahls pris** utdeles årlig av Det Norske Akademi for Språk og Litteratur til minne om Thorleif Dahl. 

Prisen er en påskjønnelse for fremragende skjønnlitterært eller faglitterært forfatterskap på riksmål/bokmål, eller oversettelse til riksmål/bokmål av skjønnlitteratur eller faglitteratur. Fra og med 1991 er prisen på 100 000 kroner. Prisen ble første gang utdelt i 1983.

Prisen, som inntil 2023 het *Det norske akademis pris*, er innstiftet og finansiert av Thorleif Dahls Kulturbibliotek, der halve styret oppnevnes av familien Dahl og halve av Det Norske Akademi. Kitty Dahl er styreleder (2024). Prisvinneren utpekes av en jury, som i 2025 består av Helene Uri, Erik Fosnes Hansen ogTom Lotherington (som representerer Akademiet), Janneken Øverland og Agnes Moxnes. 

## Prisvinnere

## Referanser

## Eksterne lenker
*
Codex Manesse

***Codex Manesse*** eller ***Manessiske håndskrift*** (også kalt *Große Heidelberger Liederhandschrift*) er et særskilt manuskript, på tysk kalt *Liederhandschrift* (manusskript med sanger), skrevet og illustrert mellom 1305 og 1340 i Zürich. Det  inneholder kjærlighetsdikt (minnesanger) på middelhøytysk av viktige poeter som eksempelvis Meister Rumelant og mange kjente fyrster. Den tyske minnesangtradisjonen var i begynnelsen påvirket av provençalsk trubadurtradisjon før den fant sitt eget selvstendige uttrykk. 

Manuskriptet inneholder 137 portretter av forfatterne, som alle vises som idealiserte riddere, kledd i drakter med heraldiske farger og figurer, til dels med våpenskjold og lansefaner, noe som gjør det mulig å identifisere dem. Bildene er ikke autentiske portretter, men en fabulering over dikternes personlighet med utgangspunkt i deres forfatterskap.

Kodeksen ble produsert i Zürich, for adelsfamilien Manesse ved festningen Burg Manegg. Manuskriptet er «det vakrest illuminerte tyske manuskriptet på århundrer». Den eneste andre samtidige illuminert sangboken er *Weingarten-manuskriptet* (Weingartner Liederhandschrift), en gang antatt å ha vært en modell for *Codex Manesse*.

Manuskriptet er for tiden oppbevart ved Heidelberg universitetsbibliotek.

I 2023 ble *Codex Manesse* tatt opp i UNESCOs Verdens dokumentarv.

## Bilder

Image:Codex Manesse 127r.jpg|Folio 127r: Verker av Walther von der Vogelweide 
Image:Codex Manesse Walther von der Vogelweide.jpg|Folio 124r: Walther von der Vogelweide
Image:Konradin.jpg| Kong Konrad den unge(Konradin)
Fil:Altstetten.jpg|Konrad von Altstetten
Image:Codex Manesse ausgestellt in der Universitätsbibliothek Heidelberg.jpg|*Codex Manesse*, Universitätsbibliothek Heidelberg 


## Referanser


## Litteratur
* Koschorreck, Walter; Werner, Wilfried, red. (1981): *Kommentar zum Faksimile des Codex Manesse: Die grosse Heidelberger Liederhandschrift*, Kassel: Ganymed. Kommentar til faksimileutgaven, med essayer av Wilfried Werner, Ewald Vetter, Walter Koschorreck, Hugo Kuhn, Max Wehrli og Ewald Jammers.

## Eksterne lenker
* 
*Fullstendig faksimile, Universitätsbibliothek Heidelberg
Hugh Dancy

**Hugh Dancy** (født 19. juni 1975) i Stoke-on-Trent, Staffordshire, England) er en britisk skuespiller. 

## Biografi
Hans mor, Sarah, er forlegger og hans far, Jonathan, er forfatter og filosofiprofessor. 

Dancy har alltid sagt at han ikke ville følge i farens fotspor fordi han anser seg selv som dum, men han har en utdannelse fra Oxford der han studerte engelsk litteratur og språk. Han har to yngre søsken, Jack og Kate. 

Den første filmen han spilte i var *[[Black Hawk Down]]*, der han hadde rollen som legen Kurt Schmid. Sammen med resten av skuespillerne var han på treningsleir for militære, og trente sammen med andre leger som jobber i krigsfelt.

Han er gift med skuespilleren Claire Danes. Han er best kjent fra rollen som Will Graham i NBC-serien *[[Hannibal (TV-serie)|Hannibal]]*.

## Filmografi (utvalg)

* 2001: *[[Black Hawk Down]]*
* 2003: *[[The Sleeping Dictionary]]*
* 2004: *[[Ella Enchanted]]*
* 2004: *[[King Arthur]]*
* 2005: *[[Shooting Dogs]]*
* 2006: *[[Basic Instinct 2]]*
* 2006-2007?: *[[Blood & Chocolate]]*
* 2009: *[[Confessions of a Shopaholic]]*
* 2011: *Hysteria*
* 2011: *[[Our Idiot Brother]]*
* 2019: *[[Late Night (film fra 2019)|Late Night]]*

## Referanser


## Eksterne lenker
* 
*
Andy Wood

**Andrew Wood** (født 8. januar 1966, død 19. mars 1990) var en amerikansk musiker. Han var vokalist i Mother Love Bone, bandet som ofte blir regnet som forløperen til Pearl Jam.

I motsetning til de fleste andre artistene i grunge-sjangeren, var Wood inspirert av 1970-talls glamrock. Han opptrådte ofte på scenen med sminke og kostymer. Wood begynte sin musikkarriere i bandet Malfunkshun. I 1988 begynte han å spille sammen med Jeff Ament og Stone Gossard og ble etter hvert rekruttert til Mother Love Bone. 

Mother Love Bone rakk å gi ut EP-en *Shine* fra 1989. Deres første album *Apple* var ferdig innspilt, men hadde ikke rukket å bli utgitt da Wood døde av en overdose heroin i 1990.

Etter Woods død gav Ament og Gossard, sammen med Chris Cornell og Matt Cameron fra Soundgarden, ut et album dedikert til hans minne, *[[Temple of the Dog (album)|Temple of the Dog]]*. Navnet refererer til en tekstlinje fra Mother Love Bone-låten «Man of Golden Words». Også Alice in Chains skrev en låt dedikert til Wood &ndash; singelen «Would?» fra deres kritikerroste album *Dirt*.

## Referanser


## Eksterne lenker
* 
*
Håkon Magnusson Toresfostre

**Håkon Magnusson Toresfostre** (norrønt: *Hákon Magnússun Þórisfóstri*) (født 1068/9, død 1094/5) ble utropt til konge av Trøndelag og Oppland i 1093. Håkon skal etter sigende ha vært en sønn av Magnus II Haraldson, som var konge fra 1066 til 1069. Det er ingen opplysninger om moren.

Rett før hadde Magnus Berrføtt blitt utropt til konge i Viken som sønn av gamlekongen Olav Kyrre. Viken var området rundt Oslofjorden.  

Håkon var fostersønn av Steigar-Tore, en mektig mann fra Steig i Sør-Fron, Oppland. Han var den som presset igjennom kravet om kongsmakt for fostersønnen. Kong Magnus Berrføtt aksepterte aldri kongskravet fra unggutten Håkon, men det kom aldri til kamper mellom dem ettersom fosterfaren og Håkon flyktet. Rett etter dør Håkon av sykdom han får mens han er på rypejakt. Å kalle Håkon for medkonge er derfor tvilsomt, og representerte i beste fall et lite lokalt opprør. Steigar-Tore blir senere hengt av Magnus Berrføtt etter et desperat herjingstokt i Hålogaland.

## Referanser
Olav Magnusson

**Olav Magnusson** (norrønt: *Óláfr Magnússon*), født 1099, død 22. desember 1115 i Nidaros, var Norges konge fra 1103 til 1115.
 
Olav var sønn av kong Magnus Berrføtt, og ble tatt til konge sammen med de eldre brødrene Øystein I Magnusson og Sigurd I Magnusson Jorsalfare. Han døde kun 16 år gammel og blir av den grunn flere steder ikke regnet med i den offisielle norske kongerekka, og han har ikke lenger noe nummer. Fram til 1957 var han regnet som Olav 4., men ble fratatt plassen da Olav V ble konge. Forut for dette var Olav Håkonsson regnet som Olav 5., men etter 1957 er han oppført som Olav 4., mens Olav Magnusson står uten kongenummer.

De eneste norske myntene vi kjenner fra perioden bærer Olavs navn.

## Kilder
*dokpro.uio.no: Olav Magnusson (1103–1115)


## Eksterne lenker
* 

## Stamtavle
Europeisk makroseismisk skala

**Europeisk makroseismisk skala** er en skala som brukes som utgangspunkt for å vurdere intensiteten til jordskjelv. Skalaen ble siste gang oppdatert i 1998 og blir angitt med forkortelsen **EMS98**.

EMS98 er delt inn i 12 trinn hvor romertall I angir den minste effekten og romertall XII angir den største effekten som med ord angir at skjelvet har hatt totalt ødeleggende effekt.

## Se også
* Mercalliskalaen
* Richters skala

## Eksterne lenker
* NORSAR: Intensitet
* Europeisk makroseismisk skala (engelsk) besøkt 17. mars 2011.
Kommuner i Bahrain

Frem til 3. juli 2003 var Bahrain delt inn i tolv kommuner. De ble styrt fra hovedstaden Manama. Kommunene ble avviklet og erstattet med fem distrikter (governorates) med større lokalstyre. Dette ble gjort i et ledd for å styrke landets demokrati.

# Al Hadd
# Al Manamah
# Al Mintaqah al Gharbiyah
# Al Mintaqah al Wusta
# Al Mintaqah al Shamaliyah
# Al Muharraq
# Ar Rifa' wa al Mintaqah al Janubiyah
# Jidd Haffs
# Madinat Hamad
# Madinat 'Isa
# Juzur Hawar
# Sitrah

Kartet viser ikke Madinat Hamad, som ble delt opp fra Ar Rifa' wa al Mintaqah al Janubiyah i 1991.

## Kilder
*  Statoids. Governorates of Bahrain
MS

**MS**, **Ms** eller **ms** er en forkortelse og akronym og har en rekke betydninger:

* Manglerud Star, en idrettsklubb i Oslo
* MapleStory; online, 2d, rollespill
* Massespektrometri
* Master of Science, en tittel og akademisk grad 
* Microsoft, amerikansk IT-selskap
**herunder selskapets programmer, som ofte har med MS i navnet
* Millisekund, en måleenhet
* Minesveiper
* Mississippi, amerikansk delstat
* Motorskip
* Multippel sklerose, kronisk nervesykdom
* Marks & Spencer
Muharraq guvernement

**Muharraq Governorate** er et av de fire guvernementene i Bahrain. Det består av de tidligere kommunene Al Hadd og Al Muharraq.

Bahrain internasjonale lufthavn ligger i Muharraq-guvernementet.

## Referanser


## Eksterne lenker
* https://web.archive.org/web/20050516000918/http://www.muharraq.gov.bh/
Duopol

**Duopol** foreligger i økonomien når det er to forholdsvis like store bedrifter på samme marked som da enten er homogent eller differensiert. Forholdene som regjerer har fellestrekk med oligopol. Med kun to aktører i markedet kan det medføre at bedriftene tilpasser seg hverandre med hensyn til tjenester og leveranser.
Oligopol

**Oligopol** er en markedsform der markedet er dominert av noen få tilbydere. Det er en mellomting mellom monopol og perfekt konkurranse, der det er flere aktører i markedet, men ikke så mange at de ikke kan påvirke markedsprisen. Eksempler på oligopolmarkeder er markedet for biler, stål, aluminium, olje og pc-er. Produktene som selges kan både være homogene (for eksempel bensin) og differensierte (for eksempel kaffe).

Prisnedsettelser i et oligopol kan utløse priskrig. Prisen kan presses så langt ned at tilbyderne selger varene sine med tap for å beholde sin markedsandel. Et eksempel på dette er såkalte bensinkriger mellom bensinstasjoner. 

## Referanser


## Eksterne lenker
*
Dagligtale

**Dagligtale** er det språket som blir brukt i det daglige liv. Dette er det språket som har høyest kommunikasjonspotensial, det blir brukt til uformelle, private situasjoner der høyspråk (med sine formelle egenskaper) setter for strenge grenser for uttrykksmulighetene. 

Dagligtale utføres vanligvis muntlig og i person-til-personkommunikasjon. Både gester, mimikk og tonefall vil derfor støtte opp under kommunikasjonen. Situasjonen vil også tillate umiddelbar feedback, noe som kan trengs dersom deltakerne ikke er i besittelse av samme vokabular (kommer fra samme område).

Dagligtalen følger ofte andre normer enn de som gjelder for ett skriftspråk. En kan allikevel ikke si at slike avvik er «ukorrekte». Dette kan virke problematisk for legfolk fordi grammatikker og ordbøker tar lite hensyn til dagligtale, de vil derfor ofte tro at det er «galt» språk. Noen steder, som for eksempel i Bergen, er dagligtalen og dialekten gjort til gjenstand for større ord- og vendingslister. En slik blir punktvis presentert i begge bergensavisene med forklaringer.

«Dialekt» og «dagligtale» er ikke synonymer.

## Se også
*Barnespråk
*Sjargong
*Slang
*Vulgærspråk
*Banning

## Eksterne lenker
* Høyspråk
Syvde

**Syvde**, tidligere **Syvdsbotn**, er ei bygd  i Vanylven kommune på Sunnmøre. Statistisk sentralbyrå regnet det som et tettsted under navnet  **Myklebost** fram til 2013. Da ble beregningsmetodikken endret.

## Referanser
Johnnie Cochran

**Johnnie L Cochran jr.** (født 2. oktober 1937 i Shreveport i Louisiana, død 29. mars 2005 i Los Angeles) var en amerikansk advokat, best kjent som hovedforsvareren i drapssaken mot O.J. Simpson. Han forsvarte også Sean Combs, Snoop Dogg, Riddick Bowe og Michael Jackson i straffesaker.

## Referanser
Al Hadd

**Al Hadd** var en kommune i den nordøstre delen av Bahrain. Kommunen var den minste kommunen i Bahrain. Al Hadd ligger nå i guvernementet Muharraq.
Sunnylven

**Sunnylven** er en tidligere kommune i Møre og Romsdal, opprettet som Sunnylven formannskapsdistrikt i 1837. Den omfattet bygdene Sunnylven med Hellesylt, Geiranger med Geirangerfjorden og områder langs Sunnylvsfjorden. Kommuneadminstrasjonen var i Hellesylt. Sunnylven med Geiranger ble eget prestegjeld i 1861 da det ble skilt ut fra Norddal prestegjeld. De to øverste gårdene i Sunnylven (Vollset og Brekke) hørte til Stryn til 1848.

1. januar 1965 ble Sunnylven slått sammen med Stranda til den nye Stranda kommune. Sunnylven hadde ved sammenslåingen 1&nbsp;221 innbyggere.

## Referanser


## Eksterne lenker
*Historiske arkiver etter Sunnylven kommune på Arkivportalen
October

***October*** er det andre musikkalbumet fra den irske rockegruppen U2, utgitt i oktober 1981. Et av forslagene til albumtittel var *Scarlet*. Tekstene har et kristent tema, da Bono, The Edge og Larry Mullen jr. var medlem av den kristne grupperingen «Shalom Fellowship». De satte spørsmålstegn ved om deres «rock 'n' roll-livsstil» var forenlig med deres religion.

## Sporliste
All musikken er skrevet av U2, alle tekstene er skrevet av Bono.

# «Gloria» 4:14
# «I Fall Down» 3:39
# «I Threw a Brick Through a Window» 4:54
# «Rejoice» 3:37
# «Fire» 3:51
# «Tomorrow» 4:39
# «October» 2:21
# «With a Shout» 4:02
# «Stranger in a Strange Land» 3:56
# «Scarlet» 2:53
# «Is That All?» 2:59

## Personell
* Bono – vokal
* The Edge – gitar, piano, bakgrunnsvokal
* Adam Clayton – bass
* Larry Mullen jr. – trommer
## Eksterne lenker
* 
*
Rovde

**Rovde** er et bygdelag og en tidligere kommune i Møre og Romsdal fylke. I 1837 var Rovde del av Herøy formannskapsdistrikt.

1. januar 1905 ble Rovde skilt ut fra Sande som egen kommune med 610 innbyggere. Sande var allerede 1. januar 1867 skilt ut fra Herøy som egen kommune. 1. januar 1964 ble Rovde kommune (unntatt Rovdestranda), gårdene Brekke, Seljeset og Skoge i Gurskedalen i Herøy kommune og Sande kommune slått sammen til den nye Sande kommune. Den delen av Rovde som gikk inn i Sande hadde 562 innbyggere.

Fra samme dato ble Rovdestranda med 436 innbyggere slått sammen med Syvde og Vanylven kommuner til den nye Vanylven kommune.

Rovde kirke ble oppført i 1872.

## Næringsliv
*Rovde møbel & design produserer møbler og inventar til skip.
*Rovde Shipping startet med frakt av sand, er nå en del av Siem Offshore (supplyskip).
*Store Rovde BA driver eggproduksjon.

## Natur og kultur
Rovdestranda ligger langs Rovdefjorden, som er innløpet for Storfjorden. Bygda er omgitt av fjorden på den ene sida og fjell på den andre, de høyeste toppene er Velsvikskåla og Skåratinden. Rovde mannskor har gitt ut flere CD-er.

## Kjente personer fra Rovde
*Peter Mathias Britanus Olsen Røwde – industrimann

## Se også
*Liste over ordførere i Rovde

## Referanser
Skrova

**Skrova** (nordsamisk: *Skroavak*, lulesamisk: *Skroavek*) er et øyvær i Vestfjorden, om lag åtte kilometer sørøst for Svolvær, i Vågan kommune i Nordland. Øygruppen har et samlet areal på 3,83 kvadratkilometer med Storskrova, Heimskrova og Nautøya som de største øyene. Øyenes høyeste punkt er Skrovafjellet på Storskrova som har en høyde på 281 meter over havet.

Fiskeværet Skrova ligger på nordvestsiden av øygruppen, konsentrert rundt sundet Skrovkeila, og har 196 innbyggere (2023) som i hovedsak er bosatt på Heimskrova. Storskrova og fire andre holmer er forbundet med Heimskrova med moloer og en bro. Fiskeværet er kjent for sin tilknytning til Lofotfisket og hvalfangsten. Der er barne- og ungdomsskole, overnattingsbedrift og dagligvarebutikk. Årlig arrangement av Lofoten fiskefestival. På Saltværøya ligger Skrova fyr som ble oppført i 1922.

Skrova har anløp av Nordlandsekspressen på ruten mellom Svolvær og Bodø i tillegg til daglige avganger med bilferge til Svolvær og Skutvik.

## Fiskeværet
Skrova har i mange tiår vært et senter for fiske og hvalfangst, og mens lofotfisket pågikk for fullt i «gamle dager» var det flere tusen mennesker i Skrova på vinteren. I dag er ikke Skrova lenger så sentral når det gjelder skrei og torsk, og størsteparten av fiskeproduksjon i Skrova i dag er oppdrettslaks og ørret. Når det gjelder hvalkjøtt derimot, er Skrova fortsatt det stedet hvor mesteparten av kjøttet blir levert. I juni og juli måned er det stor aktivitet hos de to bedriftene som produserer kjøttet i dag. 

## Se også
*Fuglbergøya/Nautøya naturreservat
*Høla
*Fjellklatreren Martin Ekroll

## Referanser


## Eksterne lenker
* Skrovaportalen
* Turliv: Skrova
* Lototen Fiskefestival Skrova
* Torghatten Nords hjemmeside for ferge- og hurtigbåtruter til og fra Skrova.
Petter Thoresen (orienteringsløper)

**Petter Thoresen** (født 10. mars 1966) er en norsk orienteringsløper fra Halden. Han er tidligere landslagsløper og en av tidenes beste (mestvinnende) o-løpere.

Petter Thoresen representerer fortsatt Halden Skiklubb i de store stafettene, og var med på vinne Tiomila senest i 2006. Han har vunnet Jukola hele fem ganger. Høsten 2008 ble han ansatt som ny landslagssjef (landslagstrener) for Norge. Han overtok jobben etter svenske Göran Andersson.

## Verdensmesterskap

* 5 gull (klassisk distanse: 1989 og 1997; kortdistanse: 1993; stafett: 1989 og 1999)
* 1 sølv (stafett: 1993)
* 3 bronse (stafett: 1993 og 1997; klassisk distanse: 1993)

## Referanser


## Eksterne lenker
*
Interregnum

**Interregnum** *(latin)* er tidsrommet fra en herskers død eller avgang til den nye herskeren har tatt over. 

I de siste århundrene har det i Norge vært vanlig at en ny konge overtar i samme øyeblikk som den forrige dør, men i middelalderen forekom interregnum meget ofte, også i Norge (1481&ndash;1483) og (1533&ndash;1537)

I Danmark var «den kongeløse tid» 1332&ndash;1340 og tiden 1533&ndash;1534.

I valgmonarkier som f.eks. i Vatikanstaten har man en form for interregnum mellom pavevalgene; dog kalles den bare dette dersom den trekker ut i tid. Dersom valgprosessen finner sted innen rimelig tid kalles perioden bare *[[sede vacante]]*, «ledig sete». I en slik periode bortfaller de fleste ordinære styrefunksjoner, og bare et minimalt forvaltningsapparat er i funksjon. Under et virkelig interregnum vil man innføre midlertidige løsninger for å få i gang visse basisfunksjoner. I en mer vid forstand brukes begrepet også om ledige bispeseter; dersom en person utnevnes av paven til å administrere et ledig bispesete blir han *apostolisk administrator sede vacante*.

## Kilder
*
Victoriasjøen

**Victoriasjøen** eller **Victoria Nyanza** (også kalt **Nalubaale**) er den største innsjøen i Afrika, med et areal på . Det er også den nest største ferskvannssjøen i verden (bare Lake Superior er større) og verdens største tropiske innsjø. Innsjøen ligger delvis i Uganda (cirka 45%), Tanzania (cirka 49%) og Kenya (cirka 6%). Victoriasjøen ble av John Hanning Speke oppkalt etter dronning Viktoria av Storbritannia. Han var den første europeeren som besøkte innsjøen (1863).

Innsjøen er kun 84 meter på det dypeste med en gjennomsnittsdybde på 40 meter, men er den syvende største ferskvannsjøen i verden ut fra volum, og inneholder  vann. Innsjøen har et nedbørfelt på . 80 prosent av innsjøens vannmasse stammer fra nedbør, mens de resterende 20 prosentene stammer fra ulike andre tilsig, blant annet elvene Kagera (størst) og Mara. Den drenerer til elvene Hvite Nil, som kilden til den lengste grenen av Nilen, og Katonga. Innsjøen ligger på et elevert platå i den vestlige delen av Riftdalen, cirka  Victoriasjøen har en kystlinje på 3&nbsp;440 km og mer enn 3&nbsp;000 øyer, og mange er bosatt der. Dette gjelder blant annet Sseseøyene i Uganda, en større øygruppe i den nordvestlige delen av innsjøen, som også trekker til seg stadig flere turister.

Victoriasjøen er en biologisk viktig innsjø med stort biologisk mangfold, der forskere kan studere mange ulike sider av evolusjonen. Historisk sett har innsjøen også vært matfat for millioner av mennesker i landene rundt den. 

Nilabbor (*Lates niloticus*) ble satt ut i innsjøen som et eksperiment sent på 1950-tallet og tidlig på 1960-tallet, fordi arten er en ettertraktet matfisk. Nilabbor er imidlertid en grådig rovfisk, som har gjort stor skade på de de naturlige artene i innsjøen. Mange av dem har blitt utryddet. Sjøen ble invadert av vannhyasint (*Eichhornia crassipes*) i 1989, etter at den vakre planten først hadde invadert Kyogasjøen i 1988. Planten okkuperte grunne, beskyttende bukter, som var viktige for yngelproduksjonen til fisk. Det førte til at småfisken ble et lett offer for nilabboren.

## Referanser


## Eksterne lenker
*
Åse Wisløff Nilssen

**Åse Wisløff Nilssen** (født 20. juli 1945 i Vinger, Hedmark) er en norsk politiker (KrF). Hun er utdannet sykepleier. 
Hun ble innvalgt på Stortinget fra Hedmark i 1997.

Fra 1987 til 1991 var hun medlem av fylkestinget i Hedmark. Deretter satt hun i Kongsvinger kommunestyre fram til 1995, før hun hadde en toårsperiode på fylkestinget igjen. Hun ble valgt inn på Stortinget i 1997 og gjenvalgt i 2001. Hun stilte øverst på KrFs liste i Hedmark også ved valget i 2005, men ble ikke gjenvalgt. Hun har arbeidet mye med interessepolitikk, og har vært en utrettelig talskvinne for personer med dysleksi. Hun har vært forbundsleder i deres organisasjon, og hovedstyreleder i Funksjonshemmedes Fellesorganisasjon (FFO). Fra 2006 til 2007 var hun medlem av Forsvarspolitisk utvalg.

## Stortingskomitéer
* 2001 &ndash; 2005 første nestleder i Forsvarskomitéen.
* 2001 &ndash; 2005 medlem av Den utvidede utenrikskomitéen.
* 2001 &ndash; 2005 medlem av Valgkomitéen.
* 1997 &ndash; 2001 medlem av Justiskomitéen.
* 1997 &ndash; 2001 varamedlem av Valgkomitéen.

## Referanser


## Eksterne lenker
*
Hirohito av Japan

**Hirohito** (1901–1989) var Japans keiser fra 25. desember 1926 frem til sin død.

Han ble regent i 1921 ettersom hans far, keiser Taisho, var svekket både kroppslig og åndelig. Han ble keiser 25. desember 1926.

Ved begynnelsen av hans styre var Japan allerede en stormakt. Den var verdens niende største økonomi, hadde verdens tredje største marineflåte, og var en av de fem faste medlemmer av Folkeforbundets råd. Hirohito var statsoverhode under Japans fortsatte militarisering, ekspansjon i Kina og senere under andre verdenskrig.

Hirohito var keiser under andre verdenskrig, da den japanske krigføringen la under seg store deler av Øst-Asia og Stillehavet, noe som har ledet til diskusjoner om hvor mye ansvar han selv hadde for det som skjedde. Mye av den politiske makten lå hos militærregjeringen (som nærmest kan sammenlignes med en junta). Hirohito hadde likevel innblikk i deres arbeid og planlegging, oftest uten å protestere. Hirohito ble i starten av sin regjeringstid regnet som guddommelig, men frasa seg sin guddommelighet 1. januar 1946. Da han døde, ble han etterfulgt av sin sønn Akihito.

Keisernavnet hans, Shōwa, betyr «opplyst fred». Som levende gud ble han brukt av militærstyret som et redskap for nasjonalismen. I Vesten blir han ofte ansett som en maktesløs marionettfigur, mens han i noen av Japans naboland anses som en person på linje med Mussolini og Hitler.

Selv om mange ønsket Hirohito dømt for krigsforbrytelser, lot USA, nærmere bestemt general Douglas MacArthur, ham beholde tittel og posisjon under den nye forfatningen. Nå var han imidlertid bare et symbol for staten, uten reell myndighet. USAs strategi var å «fortelle japanerne at de og keiseren var blitt lurt av de militære». I virkeligheten hadde Hirohito gitt sin tilslutning til krigens store avgjørelser, også angrepet på Pearl Harbor. Det fantes ingen samlende ledergruppe i Japan under krigen: Hirohito satt alene ved makten.

## Referanser


## Eksterne lenker
* 
* 
*
Eirin Faldet

**Eirin Synøve Faldet** (født 1944) er en norsk sosionom og Ap-politiker fra Trysil og Hedmark. Hun har vært stortingsrepresentant i seks perioder fra 1985 til 2009. 

Hun har arbeidet som lærer, sosialassistent og sosialkurator. Etter at hun i 1981 tok eksamen ved sosiallinja på Norges kommunal- og sosialhøgskole arbeidet hun som sosionom og leder for Utekontakten i Hamar-regionen 

* 2005&ndash;2009 første varapresident i Stortinget 
* 2001&ndash;2005 første varapresident i Stortinget.
* 1997&ndash;2001 første varapresident i Odelstinget.
* 1993&ndash;1997 første varapresident i Odelstinget.

* 2005&ndash;2009 medlem i Transport- og kommunikasjonskomitéen.
* 2005&ndash;2009 varamedlem i Valgkomitéen.
* 2001&ndash;2005 medlem i Familie-, kultur- og administrasjonskomitéen.
* 1997&ndash;2001 medlem i Samferdselskomitéen.
* 1997&ndash;2001 medlem i Valgkomitéen.
* 1993&ndash;1997 medlem i Kommunalkomitéen.
* 1993&ndash;1997 medlem i valgkomitéen.
* 1989&ndash;1993 medlem i Samferdselskomitéen fra 8. november 1990.
* 1989&ndash;1993 medlem i Sosialkomitéen til 8. november 1990.
* 1989&ndash;1993 medlem i Valgkomitéen.
* 1985&ndash;1989 sekretær i Justiskomitéen fra 23. mai 1986.
* 1985&ndash;1989 medlem i Justiskomitéen til 23. mai 1986.
* 1985&ndash;1989 varamedlem i Valgkomitéen.

## Referanser


## Eksterne lenker
* 
*
Økumenikk

**Økumenikk** (fra gresk *oikoumene*, «den bebodde verden») er et begrep som dekker både arbeid for økt forståelse og samarbeid mellom forskjellige kristne kirker, og det teologiske studiet av forholdet mellom kirkene. Det brukes av enkelte også feilaktig om samarbeid mellom forskjellige religioner, som korrekt betegnes som *[[interreligiøsitet]]*.

Splittelsen mellom de forskjellige deler av den kristne kirke går tilbake til oldkirkelig tid, men det var med det store skisma i 1054 at det virkelig kom et skarpt skille mellom to store deler av kirken; tidligere splittelser hadde vært mer begrenset, men nå ble kristenheten delt mellom øst og vest. I vest fikk man så ytterligere en stor splittelse i reformasjonen på 1500-tallet. Selv om det alltid har foregått visse samtaler med henblikk på å forene de forskjellige kirkesamfunnene, var forholdet inntil annen halvdel av det 20. århundre generelt preget av mistro og fiendtlighet. 

En av de store endringer i det økumeniske klimaet kom med andre Vatikankonsil (1962&nbsp;1965), da Den katolske kirke åpnet for samtaler med andre kirkesamfunn i en helt ny ånd. Etter dette har man blant annet kommet fram til *[[Felleserklæringen om rettferdiggjørelseslæren]]* (1999), hvor Det Lutherske Verdensforbund og Den katolske kirke presenterte et felles syn på et av de sentrale stridstemaer mellom kirkene. Erklæringen er betegnende for mye av det økumeniske arbeidet ved at den ikke legger skjul på at det i spørsmålet om rettferdiggjørelseslæren ikke er full enighet, men at den presenterer det som er felles, og samtidig legger frem hver kirkes syn på det som gjenstår, slik at man er klar over bakgrunnen for forskjellene, og dermed kan unngå ordkriger av den typen som oppsto ved reformasjonen.

Mellom lutherske og anglikanske kirker har man blant annet kommet frem til Porvoo-avtalen, som etablerer et nattverdsfellesskap mellom disse.

Det er uenighet om hva som er det endelige målet for økumenikken, ettersom man har forskjellige syn på hva *Kirken* er. For de som ser kirken som en institusjon som er nødvendig for frelse, som katolikker og ortodokse, er målet full enhet innenfor én kirke; for andre er målet gjerne felles nattverdsfeiring, men ikke nødvendigvis en felles kirke.

## Referanser


## Eksterne lenker
* Hva er økumenikk?, jevnfør Den norske kirke
* Økumenikk, jevnfør Den katolske kirke i Norge
Ekstraterritoriell status

**Ekstraterritoriell status** er en tilstand som gis til områder eller eiendommer som ligger i en stat, men som ikke er underlagt statens jurisdiksjon.

Det hevdes av og til at ambassader har ekstraterritoriell status, ved at de ikke er en del av territoriet til den staten de ligger i, men derimot del av territoriet til senderstaten. Dette er ikke riktig. En ambassade er underlagt vertsstatens lovgivning, noe som blant annet innebærer at straffbare handlinger vil være underlagt nasjonal straffelov fullt ut, utbygging på eiendommen vil kreve byggetillatelse osv. 

Ambassadeområdet og ambassadens personell har derimot diplomatisk immunitet, slik at vertsstatens myndigheter ikke kan gjennomføre tvangstiltak på ambassadens eller residensen område eller overfor utsendte diplomater.  Et unntak gjelder for pågående forbrytelser som kan stanses, for eksempel fyllekjøring.  Dersom tvister oppstår er det forutsatt at disse løses gjennom diplomatiske kanaler.  Det er imidlertid verdt å være oppmerksom på at immuniteten ikke eksisterer for å verne den enkelte person eller ambassade, men for å verne senderstaten. Av dette følger at senderstaten kan velge å oppheve immuniteten, slik at vertsstaten kan sette i verk tvangstiltak på vanlig måte.  Det er bare akkrediterte diplomater i vertsstaten som nyter slik status, ikke enhver person som besitter et diplomatpass.

Vatikanstaten er en av de stater som har flest ekstraterritorielle områder. Da Vatikanstaten ble opprettet i 1929 måtte pavestolen gi opp sine territorielle krav i Italia, men en rekke eiendommer i Roma, samt det pavelige landstedet Castel Gandolfo, har ekstraterritoriell status og er dermed ikke underlagt italiensk lov. Dette gjelder en rekke av Vatikanets kontorbygninger og en del kirker. De fleste kristne katakomber i Roma er også ekstraterritorielle eiendommer under Vatikanstaten, og administreres av Den pavelige kommisjon for hellig arkeologi i stedet for de italienske arkeologiske myndigheter.

## Kilder
*Wienkonvensjonen om diplomatisk samkvem. Undertegnet i Wien 18. april 1961 – PDF

## Eksterne lenker
*
Nucor Corporation

**Nucor Corporation** er den største stålprodusenten i USA. De rapporterte i 2003 en årlig omsetning på over 6,2 milliarder dollar. 
Nucor resirkulerer årlig over 19 millioner tonn skrapstål. Nucor kommer fra bilprodusent Ransom E. Olds, som grunnla Oldsmobile og Reo Motor Cars. Gjennom en serie transaksjoner ble organisasjonen Olds grunnla til Nuclear Corporation of America. Nuclear Corporation var involvert i atominstrument og elektronisk anliggende forretninger på 50 - og 60-tallet. Organisasjonen kjempet seg gjennom mange år med negative resultater, og i 1964 var konkursen nær. Samme året ble F.Kenneth Iverson innsatt som administrerende direktør og Samuel Siegel som assisterende direktør for finansavdelingen. Denne forandringen i ledelsen ledet til en omstrukturering og en avgjørelse om å bygge firmaet rundt de mest lønnsomme delen av driften. 

Organisasjonen flyttet hovedkvarteret fra Phoenix, Arizona til Charlotte, North-Carolia i 1966. Nucor Corporation, som de heter i dag, fikk navnet i 1972. De bygde opp en by som stort sett var basert på minimøllen de brukte for å produsere stål. Området de bygde i var fram til da preget av primærindustrien (bønder).
## Eksterne lenker
*
Louise Ulrike av Preussen

**Louise Ulrike av Preussen** (født 24. juli 1720, død 16. juli 1782) var datter av kong Fredrik Wilhelm I av Preussen og Sophie Dorothea av Hannover, prinsesse av Storbritannia. Hun var det femte av seks søsken av Fredrik den store. Dronning av Sverige (som Lovisa Ulrika) fra 1751 til 1771.

Etter brorens ønske giftet hun seg den 29. august 1744 med Adolf Fredrik av Holstein-Gottorp, som ble svensk konge i 1751.

Paret fikk fire barn:
* Gustav III, konge av Sverige
* Karl XIII/II, konge av Sverige og Norge
* Fredrik Adolf, hertug av Östergötland 
* Sofia Albertine, prinsesse av Sverige

## Referanser


## Eksterne lenker
* Louise Ulrike hos Runeberg
Trompet

**Trompet** er et blåseinstrument i messing med et munnstykke formet som en skål/kopp. Trompeten har vanligvis tre ventiler og det vanligste er instrumenter som er stemt i B♭ eller C og har et omfang på nesten tre oktaver fra lille fiss. Trompeter lages i dag med stemming også i D, E♭, A, G og F. Forløperen til trompeten var romernes tuba.

## Trompetens utvikling
De første typene av trompeter var signalinstrumenter, som f.eks. jakthorn. Opprinnelig var trompeten rett. Den kom i to utgaver en kort (clara) og en lang (busina). Den tilbøyde formen fikk trompetinstrumentene ca. år 1500, etter at araberne hadde innført lange og smale trompeter ca. år 1000; instrumenter som i Frankrike betegnes Buisine. Senere forsøkte man å komme over de begrensningene som naturtoneskalaen hadde. På 1700-tallet forsøkte man å utvide toneregisteret ved å plassere løse rørdeler på trompetene, og en tid ble det laget *klaffetrompeter* med klaffer som på en klarinett, men helt i begynnelsen av 1800-tallet startet man å konstruere trompeter med ventiler. Etter denne «revolusjonen» har ikke så store forandringer funnet sted.

## Bruksområder

Trompeten har en gjennomtrengende klang og brukes ofte med tromboner og valthorn, noe som skaper en mektig og fanfareaktig klang. Trompeten fungerer med sitt store dynamiske register og fleksibilitet ypperlig som soloinstrument. I symfoniorkester er det vanligvis 2&ndash;4 trompeter som spiller sammen med de andre messinginstrumentene valthorn, trombone og tuba. Hver trompet pleier, slik som de andre blåseinstrumentene i orkesteret, å ha individuelle stemmer.
Trompet brukes i alle mulige musikkgenre og i jazz har trompeten ofte en viktig rolle.

## Nærliggende instrumenter
Basstrompeten er en nær slektning av trompeten, men er stemt en oktav lavere. Piccolotrompeten er i sin tur stemt en oktav høyere enn en vanlig trompet og har ofte fire ventiler. Pockettrompeten er i all vesentlighet en vanlig trompet som er bygget svært kompakt, for at den skal ta liten plass; klangen skiller seg dog også litt fra en vanlig trompet på den måten at den blir tørrere. Flügelhorn og kornett er nære slektninger av trompeten, men disse har en mer konisk konstruksjon (boring).

## Kjente trompetister
*Maurice André
*Tine Thing Helseth
*Ole Edvard Antonsen
*Louis Armstrong
*Alison Balsom
*Miles Davis
*Dizzy Gillespie
*Nils Petter Molvær
*Chet Baker
*Wynton Marsalis
*Enrico Rava

## Se også
* Liste over trompetister
* Kornett
* Flygelhorn
* Trombone
* Tuba
* Messingblåseinstrument
* Blåseinstrument
* Musikkinstrument

## Eksterne lenker
*
Sylvia Brustad

**Sylvia Kristin Brustad** (født 1966) fra Drevsjø i Hedmark er en norsk tidligere Arbeiderparti-politiker og tidligere stortingsrepresentant og statsråd i fire departementer.

Brustad har eksamen fra videregående skole 1985 og var elev ved Arbeiderbevegelsens Folkehøgskole, Ringsaker (medialinjen) 1985–1987. Hun har arbeidet som journalist i LO-bladene *[[LO-Aktuelt]]* (1987&ndash;88) og *[[Aktuelt perspektiv]]* (1988&ndash;1989). Hun ble stortingsrepresentant i 1989 og var fulltidspolitiker i 20 år. Hun tok ikke gjenvalg til Stortinget i 2009. Brustad var statsråd i Thorbjørn Jaglands regjering og i Jens Stoltenbergs første og andre regjering. Hun gikk av som statsråd høsten 2009. Fra februar 2010 til 2013 var Sylvia Brustad konstituert som fylkesmann i Hedmark.

Brustad var daglig leder for Aker Kværner Holding AS fra 2013 til 2015, fire år etter at hun var sentral i striden mellom Aker og regjeringen i 2009. I tiden 2017 til 2019 var hun helsedirektør i Arbeidsgiverforeningen Spekter. 

## Politisk karriere
Sylvia Brustad ble innvalgt til Stortinget for Hedmark i 1989 for første gang. I 1990 ble hun med i Aps kvinnepolitiske utvalg og var leder fra 1992 til 1998. Brustad var medlem av Arbeiderpartiets sentralstyre fra 1992 til 1998 og fra 2003 til 2009. Hun var også medlem av Aps gruppestyre i Stortinget fra 1993 til 2005, avbrutt med opphold som statsråd i periodene 1996 til 1997 og 2000 til 2001. 

## Stortingskomiteer

* 1989 &ndash; 1993: Medlem av Forbruker- og administrasjonskomiteen
*1993 &ndash; 1996: Leder av Sosialkomiteen
*1997 &ndash; 2000: Leder av Kommunalkomiteen
*2001 &ndash; 2005: Medlem av Energi- og miljøkomiteen

## Regjeringsmedlem

*1996&ndash;1997: Statsråd i Barne- og familiedepartementet. Hun var en av de yngste statsrådene i Norgeshistorien da hun 29 år gammel ble barne- og familieminister i 1996.
* 2000&ndash;2001: Statsråd i Kommunal- og regionaldepartementet
* 2005&ndash;2008: Statsråd i Helse- og omsorgsdepartementet
* 2008&ndash;2009: Statsråd i Nærings- og handelsdepartementet

## Referanser


## Eksterne lenker
* 
* 
*
Liste over Norges barne-, familie-, likestillings- og inkluderingsministre

Dette er en **liste over Norges familieministre**. Den første ministeren for familier og forbrukere ble utnevnt i 1956. Mellom 1972 og 1990 eksisterte ikke departementet lenger, og det meste av arbeidet ble overført til Sosialdepartementet. Fra 1991 til 2005 het ministerposten barne- og familieminister. I 2006 ble den offisielle tittelen endret til barne- og likestillingsminister. I 2010 fikk stillingen tittelen barne-, likestillings- og inkluderingsminister. I 2016 ble begrepet inkludering droppet igjen. Siste navneskifte fant sted i januar 2019 og det tilhørende departementet har siden blitt kalt Barne- og familiedepartementet.

Nåværende barne- og familieminister er Lene Vågslid (Ap).

## Navn på departementet

* Familie- og forbrukerdepartementet (1956–1972 og 1990)
* Barne- og familiedepartementet (1991–2005)
* Barne- og likestillingsdepartementet (2006–2009)
* Barne-, likestillings- og inkluderingsdepartementet (2010–2016)
* Barne- og likestillingsdepartementet (2016–2019)
* Barne- og familiedepartementet (2019–)

## Liste

## Referanser
Brød

**Brød** er en matvare bakt av mel fra en eller flere kornsorter.

Brød har vært en viktig og næringsrik del av kostholdet siden begynnelsen på jordbrukssamfunnet. Opprinnelig ble melet blandet med vann og stekt i glør eller på hete steiner som uhevet brød. Eksempler fra i dag er flatbrød og knekkebrød.

I 2013 ble det funnet  år gamle brødrester i det nordøstlige Jordan. 24 forkullete brødsmuler dukket opp da arkeologer undersøkte ildsteder etter jeger- og samlerkultur. Brødbaking er dermed  år eldre enn jordbruk og korndyrking. Fra arkeologiske funn bl.a. i Egypt vet man at man allerede for  år siden kjente til hevet brød.

Brød lages i en rekke varianter, alt fra helt lyst (loff) til grovt. Kneippbrød er det mest bakte brødet i Norge. Jo grovere brødet er, desto rikere blir brødet på kostfiber, mineraler og vitaminer. Brød regnes for grovt når minst 50 % eller mer av melmengden er sammalt mel eller hele korn.

Vanlige tilsetninger i brød er diverse frø, som sesamfrø eller solsikkefrø.

Brød kan enten spises som det er, ofte som tilbehør til varme retter, eller skjæres i skiver og smøres som smørbrød med pålegg. Blant annet i Frankrike er det vanlig å spise brød der pålegget (for eksempel modnet ost) spises separat i annenhver bit, men i Skandinavia er det vanlig å skjære pålegget i tynne skiver og legge det oppå.

## Bildegalleri

Breads of Russia.jpg|Russiske brødtyper 
Vegan Nine Grain Whole Wheat Bread.jpg|Grovbrød med korn 
Cuban bread oven.JPG|Brødbaking i en tradisjonell cubansk bakerovn 
Bread slicing machine Foodtech Brødskjæremaskin EXTRA COOP Norway 2017-11-02 loaf of brad into machine.jpg|En brødskjæremaskin i en dagligvareforretning
Seasame rolls (3263367475).jpg|Brytebrød er tett sammenstekte rundstykker som må brytes fra hverandre


## Referanser


## Litteratur
* 

## Eksterne lenker
* 
*
Baker Hansen

**Baker Hansen AS** er et familiebakeri med tradisjoner som går tilbake til 1861, da bakeriet ble startet av Arnt Hansen. Bakeriet har siden vært i familiens eie i fem generasjoner.

## Historie
Arnt Hansen var født på Kvikne og var svenn fra bakerlauget i Trondheim. Forloveden het Thona, og hun insisterte på at Arnt skulle ha mesterbrev, ellers ville hun ikke gifte seg med ham. Arnt Hansen dro deretter opp i Christiania Magistrat, som var byens utøvende styringsorgan, og ba om å få utstedt mesterbrev. I protokollen fra magistratet står det:

*Paa Grund heraf blev meldt Arnt Hansen, der var iført fuldstændig Borgeruniform antagen og indskreven som Bagermester til Christiania.*

Arnt Hansen startet opp med utsalgssted på Jernbanetorget i Christiania som også på den tiden var en trafikkmessig og kommersielt møteplass og hvor det tidligere hadde vært både fattighus og tobakksspinneri.

De neste bakeriutsalgene ble Rådhusgata, eller Raadhusstrædet som var gatens opprinnelige navn, Storgaten og Universitetsgaten.

Arnt Hansen døde i 1889. Hans sønn Haakon overtok og drev virksomheten videre.

Haakon Hansen moderniserte produksjonsutstyret, og i 1895 var Baker Hansen det første moderne storbakeri i Norge. I 1914 kjøpte Håkon Hansen en bygård i Bogstadveien og hele virksomheten flyttet dit. Herfra ble brød levert over hele byen. 

Under andre verdenskrig leverte Baker Hansen brød til fangene på Grini. Brødkassene ble også brukt til å smugle brev inn i leiren.

Baker Hansen var også tidlig ute med det som i dag er kjent som sponsing. Bakeriet leverte bl.a. varer til Fridtjof Nansens polferder. I boken "Fram over Polhavet" fra 1897 skriver Nansen at han nyter "bakkels og en vidunderskjønn marsipankage fra Baker Hansen i Kristiania, og så maltekstrakt. Vi kan ikke klage over at vi har det vondt".

Bedriften Baker Hansen har i dag (2015) 31 butikker i Oslo, Strømmen, Hønefoss, Drammen og Bærum og hadde en omsetning i 2013 på nær 130 millioner kroner. 

Da det ble tillatt med produktplassering i norske medier, var Baker Hansen blant de første som benyttet seg av slik markedsføring: I 2014 dukket det bl.a. opp en Baker Hansen-filial i den norske såpeserien Hotel Cæsar.

## Kneippbrød
Det var Baker Hansen som innførte kneippbrødet i Norge i 1895.

Norges befolkning diskuterte om det fine brødet var mye sunnere enn det grove, helt til presten og naturlegen Sebastian Kneipp kom med sine nærmest revolusjonerende tanker om sunnhet og ernæring. Baker Hansen lanserte dr. Kneipps brød i Norge. Sebastian Kneipps originalattest og godkjennelse signert 21. desember 1894 er fremdeles i Baker Hansens eie.

## Filialer
Baker Hansen har 36 filialer:.
*I Oslo: St. Hanshaugen | CC-Vest | Sjølyst | Skillebekk | Oscarsgate | Adamstuen | Frogner | Schultzgate | Storo | Nydalen | Fyrstikktorget | Hasle Torg | Røa | Ullevaal Stadion | Majorstukrysset | Vogtsgate | Vinderen | Wesselsgate
*I Oslo sentrum: Vika | Rådhuset | Lille Grensen | Stortingsgata | Kvadraturen
*I Bærum : Bekkestua | Bærums Verk | Sandvika | Sandvika Storsenter | Stabekk
*I Drammen: CC Drammen | Torget Vest | St. Hallvard
*I Asker
*I Romerike: Strømmen

## Referanser


## Eksterne lenker
*